INFORUM 2011
17. ročník konferencie o profesionálnych informačných zdrojoch
Správa zo zahraničnej pracovnej cesty č.     /2011

1. ÚČASTNÍCI ZPC 

•	Mgr. Marta Dušková – Oddelenia pre hodnotenie publikačnej činnosti (aktívna znalosť anglického a nemeckého jazyka)
•	Mgr. Ľudmila Hrčková – Odbor elektronických informačných zdrojov (aktívna znalosť anglického a švédskeho jazyka)
•	Mgr. Eva Králiková – Oddelenie získavania a sprístupňovania e-zdrojov (aktívna znalosť anglického jazyka)
•	Mgr. Július Kravjar – Oddelenie podpory aplikačného softvéru (aktívna znalosť anglického, nemeckého, ruského jazyka)
•	Mgr. Juraj Noge – Odbor. rozvoja informačných systémov (aktívna znalosť anglického a ruského jazyka)
•	Mgr. Michal Sliacky – Oddelenia získavania a sprístupňovania e-zdrojov (aktívna znalosť anglického jazyka)
Mgr. Daniela Tóthová – Oddelenie vzťahov s verejnosťou (aktívna znalosť anglického a talianskeho jazyka)
•	Ing. Marián Vaňo – Oddelenia získavania a sprístupňovania e-zdrojov (aktívna znalosť anglického jazyka)
•	PhDr. Mária Žitňanská – Úsek knižnično-informačnej činnosti (aktívna znalosť anglického jazyka)

Názov a adresa pracoviska: Centrum VTI SR, Lamačská cesta 8/A, 811 04 Bratislava	

2. ZAHRANIČNÁ PRACOVNÁ CESTA:

Miesto: Praha, Vysoká škola ekonomická v Prahe

Termín a trvanie:  23. – 26. máj 2011

Účel cesty: aktívna účasť s príspevkami na 17. ročníku konferencie INFORUM 2011.

Účastníci za CVTI SR, ktorým sa účasť hradí 100% z projektu NISPEZ:

•	odborný garant Špecifického cieľa 1 (ďalej ŠC) projektu NISPEZ – PhDr. Mária Žitňanská,
•	odborný garant ŠC 2 projektu NISPEZ – Ing. Marián Vaňo,
•	odborný garant ŠC 3 projektu NISPEZ – Mgr. Eva Králiková,
•	odborný pracovník pracujúci na ŠC 1 projektu NISPEZ – Mgr.  Michal Sliacky,
•	odborný pracovník pracujúci na ŠC 3 projektu NISPEZ – Mgr.  Daniela Tóthová.

Účastníci za CVTI SR, ktorým sa účasť hradí 100% z projektu NITT:
•	Mgr. Ľudmila Hrčková
•	Mgr. Marta Dušková
•	Mgr. Juraj Noge
•	Mgr. Július Kravjar

Náklady:
konferenčný poplatok
cestovné (služobné auto)
pobytové náklady (stravné, vreckové, ubytovanie): 23.5 – 26.5.2011
iné výdavky (parkovné za služ. auto)

3. RÁMCOVÝ PROGRAM POBYTU:

22. 5. 2011          	16.09 hod. 			odchod z Bratislavy (Žitňanská)
                              	20.19 hod. 	                      	príchod do Prahy (Žitňanská) 
23. 5. 2011		05.54 hod.			odchod z Bratislavy (Sliacky)
			09.42 hod.			príchod do Prahy (Sliacky)	 	
						
23. 5. 2011         	10.00 – 13.00 hod.		workshop A (Žitňanská)
23. 5. 2011         	13.00 – 16.00 hod.		workshop B (Sliacky)

23. 5. 2011		14.00 hod. 			odchod z Bratislavy (Tóthová, Dušková, 
							Hrčková, Noge, Kravjar)

23. 5. 2011		16.09 hod.			odchod z Bratislavy (Králiková, Vaňo)
			18.30 hod.			príchod do Prahy (Tóthová, Dušková, 
							Hrčková, Noge, Kravjar)
			20.19 hod.			príchod do Prahy (Králiková, Vaňo)

24. 5. 2011	      	09.00 – 18.00 hod.		odborný program (všetci)
25. 5. 2011                     09.00 – 18.00 hod.		odborný program (všetci)
26. 5. 2011                     09.00 – 18.00 hod.		odborný program (všetci)

			cca 15.00 – 15.39 hod.		odchod z Prahy (všetci)
			cca 20.00 hod.			príchod do Bratislavy (všetci)

4. STRUČNÝ PRIEBEH ROKOVANÍ:

O podujatí:
17. ročník konferencie INFORUM 2011 sa uskutočnil 24. – 26. mája 2011 v Prahe v priestoroch Vysokej škole ekonomickej v Prahe. Konferencia je zameraná na všetky aspekty elektronických informačných zdrojov (EIZ) a ich profesionálne využívanie vo vede, výskume, vzdelávaní, ale i obchode a podnikaní. INFORUM je vo svojej podstate veľmi dôležitým a špecifickým podujatím, ktorého význam prekračuje hranice stredoeurópskeho regiónu.

Aktívna účasť pracovníkov CVTI SR na konferencii INFORUM 2011:
Za CVTI SR boli na konferencii prezentované 3 prednášky, 1 poster, 1 nominácia na cenu INFORUM 2011:
Príspevky týkajúce sa jednotlivých cieľov národného projektu NISPEZ:
•	Špecifický ciel 1 NISPEZ – prezentovaný formou prednášky a príspevku v zborníku

Centralizovaný nákup EIZ na Slovensku – Máme šancu pokračovať?
Autori: Žitňanská, Sliacky, Vaňo

Pod dvoch rokoch realizácie projektu NISPEZ (Národný informačný systém podpory výskumu a vývoja na Slovensku – prístup k elektronickým informačným zdrojom) prináša Centrum vedecko-technických informácií SR (CVTI SR), ako jeho riešiteľ, prehľad najdôležitejších výstupov niektorých z jeho špecifických cieľov. Príspevok prezentuje realizáciu strategického cieľa projektu, ktorým je informačná podpora výskumu a vývoja na Slovensku. 
Hlavná časť príspevku je zameraná na zhodnotenie celkového riešenia, ktoré už viac než dva roky zabezpečuje koordinovaný centralizovaný nákup EIZ pre vedeckovýskumnú komunitu na Slovensku. Ďalej sa venuje efektívnosti takéhoto riešenia a jeho dopadu na spokojnosť používateľa, ktoré sú podložené výsledkami využívania EIZ jednotlivými inštitúciami, výsledkami prieskumov a pod. Príspevok prináša aj podnety na perspektívne riešenie informačného zabezpečenia výskumu a vývoja na Slovensku.
Záverečná časť príspevku je zameraná na úspešne implementovaný a do prevádzky uvedený vyhľadávací portál pre vedu a výskum scientia.sk, ktorý umožňuje zvýšiť efektivitu práce používateľov pri vyhľadávaní a získavaní informácií z disponibilných EIZ.

•	Špecifický ciel 2 NISPEZ – prezentovaný formou prednášky a príspevku v zborníku a nominácie na cenu

Centralizovaný nákup EIZ na Slovensku – Máme šancu pokračovať?
Autori: Žitňanská, Sliacky, Vaňo

Hlavný výstup ŠC 2 Vyhľadávací portál pre vedu a výskum – scientia.sk, bol nominovaný na cenu INFORUM 2011 (informácie o jeho implementácii boli aj súčasťou prezentácie (Žitňanská, Sliacky) ako i príspevku publikovaného v zborníku.)

•	Špecifický ciel 3 NISPEZ – prezentovaný formou posteru

Budovanie centrálnej databázy slovenských elektronických informačných zdrojov pre výskum a vývoj, portálové riešenie prístupu k parciálne spracovávaným elektronickým zdrojom.
Čiastkový výstup ŠC 3 bol prezentovaný formou postera.

Príspevky týkajúce sa projektu NITT.SK a  iných aktivít v CVTI SR:

•	Antiplagiátorský systém: historické míľniky a postupy prác pri riešení projektu Antiplagiátorský systém. Prezentácia súčasného stavu riešenia – Július Kravjar.

Príspevok približuje vznik systému na odhaľovanie plagiátov na Slovensku s celoštátnou pôsobnosťou v prostredí vysokých škôl a hodnotí prvý rok jeho existencie. Izolovaný boj jednotlivých univerzít s plagiátorstvom nedosahuje takú kvalitatívnu úroveň, akú poskytuje kontrola originality prác na báze centrálneho registra na celoštátnej úrovni. Originalita každej práce, ktorá prichádza do centrálneho registra sa kontroluje voči centrálnemu registru prác a aj voči vybraným internetovým zdrojom. Už samotná existencia Centrálneho registra záverečných a kvalifikačných prác a systému na odhaľovanie plagiátov pôsobí preventívne.

•	CREPČ a CREUČ ako unikátny zdroj informácií o publikačnej a umeleckej činnosti vysokých škôl SR – Ľudmila Hrčková, Marta Dušková (projekt NITT.SK – Národná infraštruktúra pre podporu transferu technológií na Slovensku).

Centrálny register evidencie publikačnej činnosti (CREPČ) a Centrálny register evidencie umeleckej činnosti (CREUČ) predstavujú unikátny zdroj informácií o publikačnej a umeleckej činnosti vysokých škôl v SR dostupný pre odbornú i laickú verejnosť. Hlavným cieľom registrov je komplexná evidencia publikačnej, umeleckej činnosti a ohlasov vysokých škol v SR v automatizovanej podobe. Údaje získané z registrov slúžia pre MŠVVaŠ SR. CREPČ a CREUČ reprezentujú bibliografické databázy, ktorých softvérových riešením je knižnično-informačný systém DAWINCI od firmy SVOP, s. r. o. Prevádzkovateľom oboch registrov je Centrum vedecko-technických informácií SR, ktoré zabezpečuje ich vecnú a technickú podporu. Oddelenie pre hodnotenie publikačnej činnosti v CVTI SR sa zaoberá spracovaním a verifikáciou údajov o výstupoch, kontrolou formálneho popisu bibliografických záznamov a správnosti zaradenia výstupov do jednotlivých kategórií, komunikáciou s vysokými školami z hľadiska kontroly, chybovosti a realizácie potrebných opráv. CREPČ a CREUČ sú dostupné prostredníctvom webového rozhrania www.crepc.sk. Databázy sú zdrojom informácií, ktoré slúžia na prezentáciu, porovnanie a na získanie objektívnych podkladov na mapovanie vedecko-výskumnej a odbornej aktivity vysokých škôl. Do CREPČ a CREUČ v súčasnosti prispieva spolu 25 vysokých škôl (všetky verejné, niektoré štátne a súkromné). Bibliografická databáza CREPČ obsahuje za roky 2007 – 2010 spolu 211 805 záznamov a CREUČ za roky 2008 – 2010 spolu 8 845 záznamov. Ďalšie možnosti využitia CREPČ pri hodnotení vedecko-výskumného potenciálu vedeckých pracovísk sú posudzované v rámci implementácie národného projektu Národná infraštruktúra pre podporu transferu technológií na Slovensku – NITT SK.

WORKSHOPY	

Keďže tematika obidvoch workshopov veľmi úzko súvisela so ŠC 1, 2 a 3 NISPEZ účasť na nich bola zabezpečená odborným garantom ŠC 1 (Žitňanská) a odborným pracovníkom 
ŠC 1 – ŠC 3 projektu NISPEZ (Sliacky).

WORKSHOP B: Praktické aspekty hodnotenia a výberu EIZ (Žitňanská)

George Machovec, Colorado Alliance of Research Libraries, USA - viedol workshop A.  Prednášateľ je hlavný editor The Charleston Advisor (TCA), recenzovaného časopisu zameraného na analýzu a hodnotenie elektronických zdrojov a služieb pre knižnice. Jeho prednáška sa týkala hlavne konzorcia Colorado Alliance of Research Libraries, v ktorom je 13 knižníc, z toho 12 akademických a 1 verejná.
Digitálna doba vyžaduje nemalé investície do e-zdrojov. Prezentovaná  bola  metodika, ktorú môže pomôcť knižniciam pri strategickom rozhodovaní  v akvizícii EIZ. Skúsenosti účastníkov workshopu s hodnotením a výberom EIZ boli rovnako cenným podnetom pre ostatných účastníkov. Prednášateľ sa vo svojej prezentácii dotkol všetkých podstatných tém súvisiacich s obstarávaním EIZ.
Kritéria výberu, vhodnosť, porovnateľnosť s inými produktmi, spôsob vyhľadávania, cena – hodnota produktu v porovnaní s nákladmi, flexibilita v cenovej politike, ako napr. konzorciálne zľavy, porovnanie duplicity v jednotlivých balíkoch, dôležité sú podmienky kontraktu.
Hodnotiace nástroje a techniky: komunikácia s kolegami, trialy, porovnávanie produktov, publikované prehľady od expertov.
Úloha a vplyv konzorcií. Konzorciá sú stále aktuálne, každá knižnica patrí do nejakého konzorcia, nakupovať treba kolektívne, kde je to možné, producenti sa obávajú kolektívneho nakupovania – Medzinárodné koalícia.
Výhody pre knižnice v konzorciálnom nakupovaní sú zľavy, prístup pre malé knižnice, výhody pre MVS, kontrakty, ktoré limitujú risk pri vzraste cien, chrániace práva používateľov, ponúkajú štatistiky, flexibilné cenové podmienky, pre inštitúcie aj jednotlivcov / napr. oddelenie/.
Dôležité sú cenové modely, kde každý člen konzorcia má prístup do všetkého v rámci konzorcia.
Cenové modely podľa počtu FTE, nastavenia IP adries. Konzorcia sú síce pomalšie, ale šetria peniaze, dostupné sú väčšie zbierky, agregované databázy a pod. Potrebná je komunikácia v konzorciu.
Model odboru Elsevier, všetci členovia majú prístup do všetkého aj malé knižnice.
Prednášateľ ďalej zdôrazňoval potrebu nástroja typu ERMS – Electronic Resource Management Systems, tento nástroj je veľmi dôležité mať keď spravujeme veľa zdrojov. Sledujeme súčasné a predchádzajúce platby, podmienky dodávky, detaily o predplatnom. V systéme je možné, porovnanie všetkých predplatných
Skúšobné prístupy a proces výberu v závere sa prednášateľ zameral na rôzne modely a scenáre cenové politiky zakúpenia e-kníh..
V rámci workshopu bol predstavený nástroj pre hodnotenie EIZ (napr. The Charleston Advisor). a nástroj pre porovnávanie obsahu EIZ
Napr. Patron akvizícia, kde knižnice platia len za to čo ich používatelia použijú, je veľmi populárna v Severnej Amerike, nie sú žiadne štandardy.
Rovnako ponúkal typy na vyjednávanie pri obchodných uzatváraní zmlúv – všetky podmienky, kde je zákon platný, ako redukovať, keď sa zhorší ekonomická situácia.

WORKSHOP A: Ako spravovať elektronické informačné zdroje a tak zvýšiť ich využívanie (Sliacky)

Workshop (resp. prednášku) Helle Lauridsen zo spoločnosti Serials Solutions zahájil Vladimír Karen (riaditeľ spoločnosti Albertina icome Praha s.r.o.). Uviedol, že H. Lauridsen pôsobila najskôr v akademické sfére, preto je dobre oboznámená s prostredím akademických knižníc. Sama H. Lauridsen doplnila, že pôvodne pôsobila na Aarhus Universitet ako knihovníčka špecializujúca sa na chémiu. Pred nástupom do spoločnosti Serials Solutions pracovala pre firmu CSA, resp. ProQuest.

Svoju prezentáciu zahájila ukážkami obrázkov z Manuscriptoria, ktoré bolo nedávno sprístupnené vo vyhľadávači Summon (Serials Solutions). Upozornila, že dlhú dobu hrali v knižniciach dôležitú úlohu tlačené (alebo dokonca ručne písané) dokumenty, ale teraz je to už iné (v prospech EIZ). V tomto hrá životne dôležitou úlohu marketing našej profesie – ak mu nebudeme venovať dostatočnú pozornosť, naša profesia prestane existovať. Je kľúčové, aby verejnosť vnímala knižnice ináč než len ako mieste s tlačenými dokumentmi.
 
H. Lauridsen spomenula množstvo poznatkov, ktoré boli prezentované na odborných podujatiach. Upozornila na príspevok Ricka Andersona (University of Utah), ktorý prezentoval na konferencii UKSG 2011 správu (Perceptions of Libraries and Information Resources) z roku 2005. V správe bolo uvedené, že  len 1 % používateľov začína informačný prieskum vyhľadávaním na webe knižnice. Otázka teda znie: Čo knižnice robia nesprávne, ak strácame také množstvo používateľov.
Podľa H. Lauridsen je potrebné investovať do správnych zdrojov – ak rastú ceny časopisov, je nutné správne vyberať tie, ktoré predplatíme. Na príklade švédskej univerzity ukázala, že využívanie elektronických časopisov – na rozdiel od stagnujúceho (či inde i klesajúceho) počtu výpožičiek alebo vyhľadávania v databázach – rastie. 
Zároveň dochádza k tomu, že v medziknižničných službách je realizovaných stále menej výpožičiek kníh, ale naopak rastie počet dodávaných článkov dokumentov. 
V blízkej budúcnosti vzrastie význam aplikácií pre mobilné zariadenia. Je tiež podstatné, že používatelia chcú mať dostupné primárne dokumenty, nie len „proxy“ dokumenty. V univerzitnom prostredí je potom dôležité, že služby poskytované knižnicou sú súčasťou ostatných služieb poskytovaných univerzitou. 
Systémy, prostredníctvom ktorých knižnica slúži svojim používateľom by sa mali podstatne zlepšovať, aby dokázali aspoň ako – tak nasledovať súčasné trendy v oblasti IT a poskytovania služieb cez internet komerčnou sférou. Podstatou týchto služieb by malo byť najmä rýchly a jednotný prístup k informáciám. Pretože platí: (only librarians like to search; everyone else likes to find). 

Na príklade videa, ktoré zachytáva používateľa snažiaceho sa získať plných text z časopisu Scientific American, prednášajúca názorne demonštrovala, ako je pre používateľov ťažké (niekedy priam nemožné) zorientovať sa v ponuke EIZ knižníc. Tie sú často krát neprehľadné, nejasne popísané a je ich neuveriteľne veľa. Bohužiaľ knihovníci majú často problém pre koncipovaní – či už samotných systémov alebo ich webových rozhraní, vžiť sa do úlohy používateľa.  
H. Lauridsen tiež naznačila, že systémy pre federatívne vyhľadávanie už nie sú v kurze a nie sú ideálnym riešením. Napr. kvôli obmedzeniam pri zobrazovaní výsledkov, ktoré sú obmedzené len na niekoľko polí v jednotlivých databázach. Podobným problémom je rýchlosť, ktoré nie je ideálna a pod. 

Prednášajúca sa ďalej zamerala na vyhľadávač Summon. Podrobne opísala jeho funkcie a nástroje. Prezradila niečo z histórie a vývoja tohto systému spoločnosťou Serials Solutions a podrobne informovala o tom, ako systém funguje. Pointa je v tom, že systém má vlastný jednotný (pre-harvested) index. Ten umožňuje rýchlosť vyhľadávania a umožňuje do seba zapracovať veľké množstvo dát rôznej štruktúry a typológie. Sem teda možno radiť záznamy z OPAC katalógov knižníc, licencované EIZ, e-knihy, repozitáre ... a portfólio je možné rozšíriť aj ďalšie e-zdroje. Ďalej bolo povedané, že existencia takéhoto systému v knižnici dokáže výrazne zlepšiť využívanie toho – ktorého e-zdroja, ktorý je do systému zapojené. 
Ďalej nasledovali ukážky práce v systéme, jeho špecifické inštalácie ušité na mieru konkrétnych inštitúcií a pod. 
Za zmienku stojí aj informácia o tom, ako je dôležité uzavrieť dohody s vydavateľmi vedeckého obsahu. Dohoda následne umožní plné indexovanie obsahu do znalostnej bázy systému (indexu), či sa obsah stane prehľadateľný.

ODBORNÝ PROGRAM KONFERENCIE

Zahájenie konferencie	

•	Zahájení konference
•	Čtení v době digitální (Jiří Trávníček)
•	Online katalog je mrtev (Jane Burke)
•	Úvodní příspěvek (Vladimír Karen)
•	Vývoj digitální knihovny a co je třeba podniknout, aby zůstala zdrojem relevantních informací (George Machovec)
•	Zahájení konference (Jindřich Soukup)

Trendy a technológie v elektronických informačných zdrojoch
Koordinátor sekcie: Jiří Kadleček, Albertina icome Praha s.r.o.
Čas a miesto: 24. 5., 14:15 – 17:55, Vencovského aula	

•	Federativní vyhledávač – Proč je centralizovaný index nezbytný? (Helle Lauridsen)
•	Integrované vyhledávání v informačních zdrojích Národní lékařské knihovny – Výzva 21. století (Filip Kříž)
•	Novinky v produktových řadách Gale "In Context" a "Gale Virtual Reference Library" (Karsten Sydow)
•	Primo od Ex Libris: Budoucnost vyhledávání je v kontextu uživatele (Martin Vojnar)
•	Předplatné EIZ v akademickém a komerčním sektoru (Barbara Dixee)
•	Social media marketing a knihovny (Olga Biernátová)
•	WikiSkripta – Spolupráce na odborných textech nově (Martin Vejražka)
•	Xerxes - Portál informačních zdrojů UTB (Lukáš Budínský)

Koordinácia, kooperácia, komunikácia
Koordinátor sekcie: Jindra Planková, Slezská univerzita v Opavě – Ústav informatiky
Čas a miesto: 24. 5., 14:15 – 17:05, Poslucháreň D	

•	Hodnocení nástrojů akademické knihovny v oblasti transferu poznatků (Kvetoslava Rešetová)
•	Konsorciální projekty s podporou AiP: Koordinace - kooperace - komunikace (Jakub Petřík)
•	Podpora open access: Vznik agregátora vědeckého obsahu v rámci projektu "Europeana libraries" (Sanja Antonic)
•	Registr digitalizace a Digitální knihovny (Pavel Kocourek)
•	Systém globální identifikace tvůrců, výrobců a distributorů obsahů zahajuje svoji činnost (Eva Bratková)
•	Tři základní principy sdílení elektronických vzdělávacích materiálů mezi lékařskými fakultami v síti MEFANET (Daniel Schwarz)

Posterová sekcia
Koordinátor sekcie: Jindra Planková, Slezská univerzita v Opavě – Ústav informatiky
Čas a miesto: 24. 5., 17:05 – 17:45, Poslucháreň D	

•	Špalíček: Projekt digitální knihovny kramářských tisků (Iva Bydžovská)
•	Komiks a univerzitní knihovna - Jde to dohromady? (Blanka Jankovská)
•	Budovanie centrálnej databázy slovenských elektronických informačných zdrojov pre výskum a vývoj, portálové riešenie prístupu k parciálne spracovávaným elektronickým zdrojom ( Eva Králiková)
•	Vědecké zemědělské časopisy vydávané v ČR a jejich postavení ve světových databázích (Věra Kroftová)
•	Nové a snadné vyhledávání publikací na PřF UK (Radka Lukášová)
•	Výuka informačních zdrojů na univerzitě v Liberci (Kamil Nešetřil)
•	COR: Webový nástroj pro získávání klinických důkazů v kardiologii (Vendula Papíková)
•	Shibboleth u Jednotné informační brány (Jiří Pavlík)
•	Statistická analýza citací srbských vědeckých pracovníků (Aleksandra Popovic)
•	Záchrana a sprístupnenie profesionálnych informačných zdrojov z oblasti spracovania drevnej hmoty v knižnici Výskumného ústavu papiera a celulózy a.s. (Alena Zuzánková).

Budúcnosť vyhľadávania
Koordinátor sekcie: Martin Lhoták, Knihovna Akademie věd České republiky, Praha
Čas a miesto: 26. 5., 08:30 - 12:40, Vencovského aula	

•	Co najdeš v síti? Změna konceptu relevance výsledků vyhledávání v sociálních sítích (Kateřina Hronová)
•	Ekologické informační strategie – Nový přístup k pojmovému modelování (Jela Steinerová)
•	Mladá generace uživatelů a EIZ: Jak vyhledávají a co jim můžeme nabídnout? (Heike vom Orde)
•	Personalizace, lokalizace a sémantické vyhledávání skutečně fungují? (Karen Blakeman)
•	Plánovaná výzva MŠMT na podporu vědeckých informačních zdrojů (Alžběta Vazačová)
•	Sémantický web - 10 let poté (Vilém Sklenák)
•	Vývoj aplikace pro vyhledávání Fast Search pro Microsoft SharePoint (Roland Renner)
•	Z oblasti vyhledávání informací… (Pavel Kocourek)

Efektivita informačných zdrojov a služieb
Koordinátor sekcie: Ladislav Svršek, Albertina icome Bratislava, s.r.o., Slovensko
Čas a miesto: 25. 5., 13:30 - 16:45, Vencovského aula	

•	Co nám řeknou čísla aneb činnost knihoven z pohledu statistik (Jana Ilavská)
•	Hodnocení věrohodnosti Wikipedie (Zsuzsanna Müller)
•	Optimální struktura a obsah anotací v materiálových vědách a v informační vědě (Eliška Veselá, Viktor Dobrovolný)
•	Vysokoškolská knihovna jako prostor synergie akademické obce a pracovníků knihovny (Ilona Trtíková)
•	Využití taxonomií při vyhledávání znalostí v tematických portálech (Marcin Roszkowski)
•	Využívání elektronických inf. zdrojů ve výuce na slovenských univerzitách z pohledu studentů i knihovníků (Daniela Gondová)
•	Vývoj v oblasti agregace využívané pro uspokojení výzkumných potřeb (Jeff Wilensky)

Elektronické knihy v akademickom prostredí
Koordinátor sekcie: Filip Vojtášek, Albertina icome Praha s.r.o.
Čas a miesto: 25. 5., 08:30 – 11:45, Vencovského aula	

•	Deset let Online Books vydavatelství Wiley – Od tištěných k elektronickým knihám a výhled do budoucna (Marta Dyson)
•	Do Vaší budoucnosti patří elektronické knihy od Elsevieru (Michael Neuroth)
•	Elektronické knihy a katalogy knihoven (Barbora Drobíková)
•	Elektronické knihy na Univerzitě Karlově v Praze (Jiří Pavlík)
•	Sto tisíc elektronických dokumentů na dosah (Jindřiška Pospíšilová)
•	Trh (ne)omezených možností a budování fondu elektronických knih v akademické knihovně - případová studie (Lukasz Bejnar)
•	Využívají se elektronických knihy v humanitních oborech? (Krzysztof Murawski)

Historické fondy v digitálnej dobe
Koordinátor sekcie: Jakub Petřík, Albertina icome Praha s.r.o.
Čas a miesto: 25. 5., 13:30 – 15:10, Poslucháreň D	

•	Archiv vizuální historie Institutu USC Shoah Foundation a možnosti jeho využití (Jakub Mlynář)
•	Early European Books: Spolupráce při zajištění online přístupu do vzácných knih (John Tsihlis)
•	Manuscriptorium - Rok poté (Stanislav Psohlavec)
•	Metody a postupy digitalizace a online zpřístupnění starých kartografických děl (Milan Talich)

Knižnica a financie
Koordinátor sekcie: Milan Špála, Univerzita Karlova v Praze - 1. lékařská fakulta
Čas a miesto: 25. 5., 15:30 – 16:45, Poslucháreň D	

•	Centralizovaný nákup EIZ na Slovensku – Máme šanci pokračovat? (Mária Žitňanská)
•	Ekonomické aspekty zpřístupňování vědeckých informací – předplatné, nebo individuální platba? (Jaroslav Šilhánek)
•	Lze sledovat návratnost investic ve světě knihoven? (Zuzana Helinsky)
Metódy hodnotenia výsledkov vedy a sprístupňovaných informácií
Koordinátor sekcie: Ivana Laiblová Kadlecová, Knihovna Akademie věd České republiky, Praha
		Čas a miesto: 25. 5., 09:00 - 12:15, Poslucháreň D	

•	Antiplagiátorský systém (Július Kravjar)
•	CREPČ a CREUČ ako unikátny zdroj informácií o publikačnej a umeleckej činnosti vysokých škôl SR (Ľudmila Hrčková)
•	Informační chování a kvantitativní analýza jako základní postupy k dosažení důvěryhodných vědeckých informací (Milan Špála)
•	Informační systémy využívané pro současné hodnocení činnosti pracovišť AV ČR za roky 2005-2009 (Petr Ráb)
•	Mezinárodní trendy v „Open Access“ – Institucionální repozitáře a jejich registry (Jindra Planková)
•	Partnerská síť Národního úložiště šedé literatury (Iveta Fürstová)
•	Výzkum, vývoj a inovace - Hodnocení výsledků, jejich evidence a správa v systému OBD (Jiří Stöhr)

Zakončenie konferencie	

•	Závěrečné slovo (Vladimír Karen)
•	Plánovaná výzva MŠMT na podporu vědeckých informačních zdrojů (Alžběta Vazačová). 

Výstava

Súčasťou podujatia bola aj výstava domácich a zahraničných vydavateľov a dodávateľov vedeckej a odbornej literatúry a spoločností informačného priemyslu. Výstava bola umiestnená vo foyer a na 1.poschodí Vencovského auly počas trvania celej konferencie INFORUM. Vo vestibule konferencie bolo možné nájsť stánky vystavovateľov, ktorými sú jednotliví producenti, vydavatelia, firmy zaoberajúce sa tvorbou rôznych informačných systémov, systémov pre vyhľadávanie a sprostredkovanie informácií. Rovnako súčasťou konferencie boli aj vopred ohlásené stretnutia s vydavateľmi a dodávateľmi EIZ na konkrétnu tému.

•	AiP Beroun
•	Albertina icome Praha a Albertina icome Bratislava
•	Alexander Street Press
•	Blackwell UK Ltd
•	Burgundy Information Services
•	CABI
•	Cambridge University Press
•	Cosmotron Bohemia, s.r.o.
•	De Gruyter
•	DERS s. r. o.
•	ebrary
•	Elsevier
•	Emerald Group Publishing Limited
•	GALE, A Cengage Learning Company
•	INCAD
•	Knovel
•	MIPP International
•	MULTIDATA Praha, s.r.o.
•	Ovid Technologies GmbH
•	Oxford University Press
•	ProQuest
•	RefWorks-COS
•	SAGE
•	Springer
•	SVOP spol. s.r.o.
•	Taylor & Francis
•	Thieme Publishing Group
•	Wiley-Blackwell

Z pohľadu implementácie národného projektu Národná infraštruktúra pre podporu transferu technológií na Slovensku – NITT SK bola najzaujímavejšou sekcia Metody hodnocení výsledků vědy a zpřístupňovaní informací. Koordinátorom sekcie bola Ivana Laiblová Kadlecová z Knihovny Akademie věd České republiky. Odborná náplň sekcie:

Antiplagiátorský systém – Július Kravjar, CVTI SR, Bratislava
Autor vo svojej prednáške predstavil antiplagiátorský systém, ktorý prevádzkuje CVTI SR už 1 rok. Zdôraznil že systém má potenciál prispieť k hodnoteniu výsledkov vedy v SR. Cieľom príspevku bolo objasniť vznik a potrebu antiplagiátorského systému v SR, popísať jeho genézu, legislatívne aspekty a súčasný stav riešenia. Prednášajúci uviedol, že tento systém slúži len ako podpora pri rozhodovaní pedagógov, ktorí hodnotia záverečné a kvalifikačné práce na vysokých školách. V závere príspevku autor porovnal antiplagiátorské systémy v okolitých krajinách.

Partnerská síť Národního úložiště šedé literatury – Iveta Fürstová, NTK Praha
Autorka vo svojej prednáške podrobne predstavila partnerskú sieť Národního úložiště šedé literatury (NUŠL), ktoré je budované v NTK v rámci projektu Digitální knihovna pro šedou literaturu – funkční model a pilotní realizace. Kľúčovým partnerom projektu je Knihovna AV ČR, ako aj ďalšie inštitúcie a organizácie v ČR. Zatiaľ sa k spolupráci pripojilo 21 ústavov AV ČR; z hľadiska spolupráce s vysokými školami je zatiaľ dohodnutá spolupráca s dvoma vysokými školami v ČR. Cieľom prednášky bolo aj predviesť praktické ukážky vyhľadávania v NUŠL.

Mezinárodní trendy v „Open Access“ – Institucionální repozitáře a jejich registry – Jindra Planková, Slezská univerzita v Opavě
V úvode svojej prednášky autorka zadefinovala pojem „Open Access“ (OA). Predstavila a prakticky ukázala niekoľko predmetových profilovaných archívoch s prístupom OA, ktoré sa orientujú na rôzne oblasti vedy. Autorka v závere zdôraznila, že OA je stále len na začiatku riešenia a realizácie v domácom i medzinárodnom kontexte. Je potrebné do tejto problematiky zapojiť všetky inštitúcie, ktorých sa daná téma dotýka.

Informační systémy využívané pro současné hodnocení činnosti pracovišť AV ČR za roky 2005 – 2009 – Petr Ráb, AV ČR, Praha, Ivana Laiblová Kadlecová, AV ČR, Praha, Leoš Horníček, AV ČR, Praha
V úvode prednášky autor poznamenal, že pravidelné hodnotenie pracovísk AV ČR prebieha od roku 1993. V poslednom kole bolo hodnotených 406 útvarov. Pri hodnotení sa využíva databáza ASEP, ktorá poskytuje spoľahlivé údaje o činnosti jednotlivých pracovísk. Autor uviedol, že systém ASEP poskytuje údaje k hodnoteniu od roku 1990, avšak spoľahlivé dáta sú evidované až od roku 1993. Cieľom prednášky bolo ukázať aj praktické ukážky  s využitím analytickej nadstavby systému ASEP. 

CREPČ a CREUČ ako unikátny zdroj informácií o publikačnej a umeleckej činnosti vysokých škôl v SR – Ľudmila Hrčková, CVTI SR, Bratislava, Marta Dušková, CVTI SR, Bratislava
Autorky sa vo svojej prednáške zamerali na predstavenie vzniku, charakteru, využitia a praktických ukážok Centrálneho registra evidencie publikačnej činnosti (CREPČ) a Centrálneho registra evidencie umeleckej činnosti (CREUČ). Oba registre prevádzkuje CVTI SR. Registre slúžia ako podklad pre výpočet každoročnej štátnej dotácie MŠVVaŠ SR pre verejné vysoké školy, ako aj pre vypracovanie štatistík, porovnaní, podkladov do výročných správ, mapovanie výsledkov vedecko-výskumnej činnosti VŠ a pod. Zámerom CVTI SR je zapojiť do registrov ďalšie vedecké a výskumné inštitúcie v SR ako aj rozšíriť jednotlivé funkcionality systému. Možnosti zapojenia ďalších inštitúcií a posúdenie možností rozšírenia funkcionality systému sú analyzované v rámci implementácie národného projektu Národná infraštruktúra pre podporu transferu technológií na Slovensku – NITT SK, aktivita 1.1 v pripravovanej analytickej štúdií Hodnotenie potenciálu vedeckých pracovísk v oblasti výskumu, vývoja a transferu technológií s využitím Centrálneho registra evidencie publikačnej činnosti.

Výzkum, vývoj a inovace – Hodnocení výsledků, jejich evidence a správa v systému OBD – Jiří Stöhr, Ders s r.o., Petra Niederlová, Ders s r.o., Josef Hanousek, Ders s r.o.
Autor sa vo svojej prednáške venoval predstaveniu systému OBD (Osobní bibliografická databáze), ktorý využívajú predovšetkým výskumné inštitúcie na evidenciu publikačnej činnosti. Systém slúži na tvorbu výstupov, štatistiku a pod. Dôležitou súčasťou systému je vykazovanie výsledkov do RIV (Rejstřík informací o věde). Systém OBD vznikol v roku 1998, od roku 2004 funguje ako webová aplikácia. Do systému je možné dáta aj importovať, napr. z databázy WoS alebo PubMed, rovnako ako exportovať do iných systémov. Súčasťou prednášky boli aj praktické ukážky webovej aplikácie systému OBD.

Informační chování a kvantitativní analýza jako základní postupy k dosažení důvěryhodných vědeckých informací prezentujících výsledky výzkumu v primárních pramenech
Autor vo svojom príspevku predstavil 3 základné prístupy k problematike hodnotenia vedy – výskumnú činnosť, editorské princípy a prácu s informačnými zdrojmi. Upozornil na zaujímavé medzinárodné semináre a konferencie týkajúce sa problematiky hodnotenia a mapovania vedy a jej výsledkov. V závere prednášky sa autor venoval otvorenému prístupu, ktorý podľa neho vedie k vyššej citovanosti autorov a mal by sa v súčasnom elektronickom prostredí viac využívať. 

5. ODPORÚČANÉ ZÁVERY A VÝZNAM ÚČASTI:

Konferencia bola určená predovšetkým pre odborných pracovníkov akademických, vedeckých a verejných knižníc, manažérov, vedeckých a výskumných pracovníkov, vysokoškolských učiteľov, špecialistov v oblasti IKT, pracovníkov verejnej správy, študentov a všetkých záujemcov o uvedenú problematiku.
Konferencie sa zúčastnilo okolo 600 účastníkov, bolo prednesených 60 príspevkov, 10 posterov a 2 workshopy.  

Nakoľko konferencia je stretnutím všetkých účastníkov získavania, spracovania a sprístupňovania informácií v znalostnej spoločnosti, je dôležité jednak získať potrebné informácie o nových trendoch v danej oblasti ako aj podeliť sa so svojimi skúsenosti a získať nové podnety pre ďalšiu prácu.
Vzhľadom na to, že sa jedná o medzinárodnú konferenciu je stretnutie mnohých odborníkov v danej oblasti vzácnou príležitosťou a možnosťou nadviazať spoluprácu a získať nové kontakty.

Aktívna účasť zamestnancov CVTI SR na medzinárodnej konferencii Inforum 2011 bola prínosná z hľadiska rozvoja problematiky hodnotenia výsledkov vedy a výskumu v domácom i medzinárodnom kontexte, ako aj pre ďalší rozvoj prác v rámci národných projektov Národný informačný systém podpory výskumu a vývoja na Slovensku – prístup k elektronickým informačným zdrojom (NISPEZ) a 
 Národná infraštruktúra pre podporu transferu technológií na Slovensku – NITT SK.

 Odporúčame aj v budúcom roku účasť na konferencii pre riešiteľov oboch národných projektov.

6. PREHĽAD PRINESENEJ DOKUMENTÁCIE A MIESTO JEJ ULOŽENIA:

Konferenčný zborník s plnými  textami príspevkov, informácie o autoroch ako aj PPT prezentácie je možné nájsť na webovej stránke z konferencie: http://www.inforum.cz/cs/sbornik.

Konferencii INFORUM je aj venované celé číslo odborného časopisu Ikaros (Roč. 15, č. 5/2 (2011)), viac na: http://www.ikaros.cz/ejournal/show/1/_/187. Tu je možné nájsť abstrakty a redakčné krátené príspevky ako aj fotografie z konferencie.

7. OSOBITNE VYHODNOTENÝ OČAKÁVANÝ PRÍNOS ZPC:

Prínosom pre CVTI SR je:
-	nadobudnutie poznatkov o možnostiach získavania, správy, financovania  a sprístupňovania elektronických informačných zdrojov pre výskum a vývoj v domácom i medzinárodnom kontexte
-	oboznámenia sa so systémami pre univerzálne vyhľadávanie vedeckých informácií
-	výmena poznatkov o problematike implementácie systémov služieb pre  vedu a výskum v medzinárodnom meradle,
-	nadobudnutie poznatkov z oblasti hodnotenia výsledkov vedy a výskumu a evidencie publikačnej činnosti v teoretickom i praktickom kontexte,
-	príležitosť prezentovať pred odbornou verejnosťou výsledky projektov NISPEZ a NITT SK
-	publicita  projektov NISPEZ a NITT SK (osobné konzultácie, distribúcia propagačných materiálov o projektoch)
-	možné využitie a zapracovanie poznatkov do analytických  štúdií  Integrovaného systému služieb
-	propagácia a informovanie o projekte NITT SK (osobné konzultácie, distribúcia propagačných materiálov o projekte NITT SK)
-	možné využitie a zapracovanie poznatkov do analytickej štúdie Hodnotenie potenciálu vedeckých pracovísk v oblasti výskumu, vývoja a transferu technológií s využitím Centrálneho registra evidencie publikačnej činnosti v rámci národného projektu Národná infraštruktúra pre podporu transferu technológií na Slovensku – NITT SK, aktivita 1.1,
-	prerokovanie pripomienok  a návrhov k novelizácii Smernice MŠ SR č. 13/2008-R,

PRACOVNÉ STRETNUTIA POČAS KONFERENCIE INFORUM 2011:

Téma: Elektronické informačné zdroje, centralizovaný nákup, spracovanie štatistík a hodnotenie, výmena skúseností práce s EIZ v Českej republike a u nás 
Účastníci stretnutia: Mgr. Štěpánka Žižková (NTK Praha), Mgr. Michal Sliacky (CVTI SR).

Téma: Prípravné práce týkajúce sa zámeru budovať inštitucionálne repozitáre a registre UKB – úloha vyplývajúca z: OPIS projekt č. 8 "Centrálny dátový archív". (Centrálna aplikačná infraštruktúra a registratúra – vybudovanie centrálnej softvérovej infraštruktúry pre sprístupňovanie zdigitalizovaného obsahu, dlhodobú archiváciu a ochranu kultúrneho obsahu vytváraného v procese digitalizácie)
Účastníci stretnutia: Mgr. Ivan Ciglan (UKB), Mgr. Michal Sliacky (CVTI SR).

Téma: Národní úložište šedé literatury, pokračovanie projektu, partnerská sieť, zahraničná spolupráca,
Účastníci stretnutia: Mgr. Marta Dušková (CVTI SR), Mgr. Iveta Fürstová NTK Praha).

Téma: novelizácia Smernice MŠ SR č. 13/2008, pripomienky k novelizácií, námety,
Účastníci stretnutia: Mgr. Marta Dušková a Mgr. Ľudmila Hrčková (CVTI SR), PhDr. Daniela Gondová a Mgr. Jana Ilavská (AK UK Bratislava).

Téma: Kritériá, ktoré sú vybrané pre hodnotenie vedy v databáze ASEP
Účastníci stretnutia: Mgr. Ľudmila Hrčková (CVTI SR), prof. Ing. Petr Ráb, DrSc. (AV ČR)

Téma: Vydanie zoznamu recenzovaných časopisov SR
Účastníci stretnutia: Mgr. Ľudmila Hrčková (CVTI SR), PhDr. Eva Bratková, PhD., UK Praha

Téma: Ďalšie možnosti využitia Osobnej bibliografickej databázy
Účastníci stretnutia: Mgr. Ľudmila Hrčková (CVTI SR), Ing. Jiří Stöhr, DERS s.r.o.

Téma: Účasť na zasadnutí pracovníkov výskumných ústavov SAV k problematike publikačnej činnosti, novelizácia Smernice MŚ SR č. 13/2008.
Účastníci stretnutia: Mgr. Ľudmila Hrčková (CVTI SR), Mgr. Andrea Doktorová, (ÚK SAV Bratislava). 

Téma: Zhodnotenie skúseností s prevádzkou vyhľadávacieho portálu scientia.sk
Účastníci stretnutia: Ing. Marián Vaňo (CVTI SR), Ing.Dana Šimkova (Multidata s.r.o.)

Téma: Súčasný stav kumulatívneho indexu PCI, ďalší vývoj a možnosti jeho optimalizácie
Účastníci stretnutia: Ing. Marián Vaňo (CVTI SR), Ing.Martin Vojnar (Multidata s.r.o.)

Téma: skúsenosti s centralizovaným nákupom prístupov k EIZ na národnej úrovni spolufinancovaných zo zdrojov EÚ.
Účastníci stretnutia: PhDr. Mária Žitňanská (CVTI SR), Jana Hakenová (Odbor programov výskumu a vývoja Ministerstva školstva, mládeže a telovýchovy ČR).
.	

Téma: budovanie digitálnej knižnice a nasadenie discovery systému nad systémami v CVTI SR.
Účastníci stretnutia: Mgr. Eva Králiková, Ing.Dana Šimkova (Multidata s.r.o.)

Téma: metadátový editor v digitálnej knižnici Masarykova univerzita v Brne. Predrokovaná dohoda o prezentácii funkčnosti met. editora na U TGM v Brne.
Účastníci stretnutia: Mgr. Králiková, RNDr. Miroslav Bartošek	
Téma: možnosti využitia CRZP/APS a CREPČu ako súčastí Integrovaného systému služieb NITT – 2 stretnutia
Účastníci stretnutia: Mgr. Noge, Mgr. Kravjar	

8. SPÔSOB ZVEREJNENIA VÝSLEDKOV ZPC, PRENOS ZÍSKANÝCH INFORMÁCIÍ:

Táto správa zo ZPC bude zverejnená na intranete CVTI SR v sekcii správ zo služobných ciest ako aj na webovej stránke Ministerstva školstva, vedy, výskumu a športu SR http://www.minedu.sk/. Ďalej budú o ZPC, jej význame a výsledkoch informovaní ostatní pracovníci CVTI SR v rámci „informačných pondelkov“ dňa 20. 6. 2011 v Konferenčnej miestnosti CVTI SR.   

SÚHLASÍM SO ZVEREJNENÍM SPRÁVY NA INTERNETE
SPRÁVU VYPRACOVALI: Žitňanská, Sliacky, Dušková, Hrčková, Noge, Kravjar

Bratislava  31. 5. 2011

Podpisy účastníkov služobnej cesty:

Mgr. Marta Dušková
Mgr. Ľudmila Hrčková
Mgr. Eva Králiková
Mgr. Július Kravjar 
Mgr.  Juraj Noge  
Mgr. Michal Sliacky
Mgr. Daniela Tóthová
Ing. Marián Vaňo
PhDr. Mária Žitňanská 

Správu schválil: 	

prof. RNDr. Ján Turňa, CSc.